text: L'alcalde de Verges no anirà a judici pel tall de les vies de l'AVE • Ràdio Capital de l'Empordà
  L'alcalde de Verges, Ignasi Sabater, no serà jutjat pel tall de les vies de l'AVE a Girona pel qual estava acusat. Ni la fiscalia ni ADIF els acusen, tot i que s'ha passat mesos imputats per participar en una protesta a la qual, segons assegura Ignasi Sabater, no s'havia ni acostat. I fins i tot l'havien detingut el 16 de gener de 2019 en un macrooperatori i 16 detencions de la Guàrdia Civil. Ara, tot plegat ha quedat en paper mullat.
  La investigació se centra en els talls de vies de tren a Girona durant el primer aniversari de l'1 d'octubre, l'any 2018.
  Dels 19 activistes denunciats en un primer moment, ara la fiscalia i els advocats de l'empresa estatal només acusen quatre. Els imputen delictes de desordres públics, danys en el patrimoni públic, atemptat contra els agents, i lesions greus. S'enfronten a quatre anys de presó i multes per un valor de 12.150 euros cadascú.